Roundup bedre for miljøet end ukrudtsbrændere
Af: Lasse Schelbeck, 2. juli 2015
Roundup i stedet for ukrudtsbrænder?
Hvis du troede, at du gjorde miljøet en tjeneste ved at bruge ukrudtsbrændere i stedet for Roundup, når du bekæmper ukrudtet derhjemme, så tager du fejl. Det mener biolog og tidligere ansat i Miljøstyrelsen, Claus Hansen, i hvert fald, skriver Maskinbladet.dk.
Myndigheder har ellers i årevis netop opfordret til, at man benytter gas i stedet for Roundup – eller mere specifikt den aktive ingrediens glyphosat, der findes i Roundup. Men udregninger fra Claus Hansen viser, at ukrudtsbrændere udleder 3.500 gange så meget CO2 som Roundup og frygten for, at Roundup skulle skade grundvandet er ifølge Claus Hansen også ubegrundet.
”Det har resultaterne fra GEUS' grundvandsovervågning og varslingssystemet i øvrigt vist i mange år. Derimod er der ingen tvivl om, at CO2 bidrager til klimaforværringen. Det er et faktum. Alene af den grund er det absurd, at man har valgt at bruge gas til ukrudtsafbrænding, når man tidligere kun har haft en frygt for glyphosat, som aldrig har været velbegrundet, og som er dokumenteret forkert", siger Claus Hansen til Maskinbladet.dk.
Læs også: Kommune og borger i krig over bålplads
Vi vil i næste uge følge op med en kommentar fra ministeriet, hvis det er muligt at træffe dem i sommerferien.
Men hvad med dig? Bruger du Roundup eller ukrudtsbrændere derhjemme, og hvad synes du om Claus Hansens beregninger? Deltag i debatten på vores Facebook-side her.
2. juli 2015 Lasse Schelbeck
Kommune og borger i krig over bålplads
Igennem tre år har Martin Spang Olsen haft en sag kørende med Rudersdal kommune. Baggrund: Kommunen mente, at stenene på hans bålplads...
Pas på! Du kan få bøde for at bruge dette haveredskab forkert
Ukrudtsbrændere er hvert år skyld i adskillige brande - og i øvrigt vanker der bøder, hvis du ikke passer på, når du bruger ukrudtsbrænderen...
Undgå at sætte ild til naboens hæk - eller det, der er værre med din ukrudtsbrænder. Næsten halvdelen af danske haveejere har en ukrudtsbrænder, og hvert år sker hundredevis af ulykker.
Det pibler op alle vejene – og kønt er det ikke.&nbsp;